Enonic XP

Enonic XP er en webapplikasjonsplattform og publiseringsverktøy i ett tilgjengelig som åpen kildekode, basert på Java og Elasticsearch. Tjenesten er utviklet av det norske IKT-selskapet Enonic og kan brukes til å bygge progressive webapplikasjoner (PWA),  nettsider eller nettbaserte API-er. Enonic XP benytter et applikasjonsrammeverk for programmering av serverlogikk med JavaScript og har ikke behov for SQL ettersom det kommer ferdig utstyrt med et integrert innholdslager. Enonic benyttes av store organisasjoner i Norge, inkludert Posten, Gjensidige, Norsk Tipping, NAV og alle fotballklubbene i Eliteserien.


== Oversikt ==
Enonic XP er en webapplikasjonsplattform med en integrert publiseringsløsning som kombinerer applikasjoner og nettsider til én opplevelse. 


=== Publiseringsløsning ===
Publiseringssystemet inkluderer et visuelt dra-og-slipp-verktøy, et landingssideverktøy, støtte for flere nettsteder og språk, media og strukturert innhold, bildebehandling, brukergrensesnitt, håndtering av tilganger og roller, innholdshistorikk og massepublisering. Innhold og nettsider styres gjennom «Content Studio», mens integrasjoner og applikasjoner kan bli installert gjennom seksjonen «Applikasjoner» i XP, hvor plattformen henter inn apper som er godkjent i det offisielle Enonic Market.Lønsingen kan videre benytte ethvert malsystem. Det mest utbredte, Thymeleaf, lar brukere skape et rent HTML5-dokument og bruke det i visningsmodus, hvilket lar en designer jobbe i HTML-filen mens en utvikler arbeider med funksjonalitet.


=== Hodeløs publiseringsløsning ===
Publiseringsverktøyet er frikoblet («decoupled» på engelsk), slik at utviklere kan skape tradisjonelle nettsider og landingssider, eller benytte XP i såkalt headless-modus, det vil si uten presentasjonslaget, for å laste inn redaksjonelt innhold på tilkoblede enheter eller klienter.


=== Webapplikasjonsplattform ===
Enonic XP støtter JavaScript- og Java-baserte applikasjoner på serversiden, via rammeverket PurpleJS som inneholder kode fra Enonic. PurpleJS smelter sammen Java og JavaScript og er i stand til å kjøre JavaScript-serverapplikasjoner uten programmeringsmodellen Node.js. Rammeverket består av åpen kildekode, og kjører på JVM (Java virtual machine).Det er ingen avhengighet til tredjepartsdatabaser i Enonic XP. Enonic har i stedet bygd et distribuert innholdslager på toppen av søkemotoren Elasticsearch, for på den måten å unngå behovet for å indeksere innhold i en ekstern løsning.Siden Enonic XP kjører på JVM, kan plattformen benyttes på de fleste infrastrukturer. Avhengigheten av en tredjepart applikasjonsserver for å kjøre kode har blitt fjernet, siden plattformen er en applikasjonsserver i seg selv.
Plattformen har et konsept for brukere, roller og grupper. Det er mulig å utvikle egne plugger som kobler mot en hvilken som helst brukerkatalog. Det finnes også ferdigutviklede plugger for ADFS, Auth0, LDAP med mer. 


=== Progressive webapplikasjoner ===
Utviklere kan skape progressive webapplikasjoner (PWA). En PWA er en webapplikasjon som er en vanlig nettside eller nettsted, men som kan fremstå som en mobilapp for brukeren. Tidlig i 2017 lanserte Enonic «Office League», som er en PWA med åpen kildekode bygd i Enonic XP. Dette gjorde Enonic til et av de første selskapene i Skandinavia som utviklet og lanserte en produksjonsklar PWA. Senere i 2017 lanserte Enonic en startpakke for PWA for å hjelpe utviklere med å bygge skalerbare PWA-er i Enonic XP.


== Historie ==
Enonic AS ble grunnlagt i 2000 av Morten Øien Eriksen og Thomas Sigdestad. IKT-selskapet spesialiserte seg på tjenester og løsninger i Java, inkludert et publiseringsverktøyet «Enonic CMS». Enonic bestemte seg for å kombinere applikasjoner, databaser og nettsider til én enkel programvare. Den resulterende applikasjonsplattformen Enonic XP ble først lansert i 2015 og inkluderte et publiseringsverktøy som en valgfri komponent.In mars 2020 ble Enonic XP rangert som «leder» innen «Web Experience Management» av SoftwareReviews, en underavdeling av Info-Tech Research Group, et kanadisk IT-analytikerfirma. Rangeringen baserer seg på brukeranmeldelser, og er en del av SoftwareReviews' «Digital Experience Data Quadrant»-rapport, en evaluering og rangering av leverandører innen digitale plattformer og innholdspublisering på nett. Enonic ble også rangert på førsteplass i 2021. og 2022.


=== Utgivelseshistorikk ===
Enonic XP tok over fra det forrige publiseringsverktøyet Enonic CMS, og begynte derfor med «versjon 5.0.0». Listen inkluderer kun hovedutgivelser.


== Utvikling og support ==
Enonic tilbyr et community for brukere og utviklere som inkluderer et forum, support-system, dokumentasjon, treningssenter med sertifikasjoner og diverse grupper. Ettersom Enonic XP består av åpen kildekode, blir kjente svakheter, feil og problemer oppført på Github.


== Referanser ==


== Eksterne lenker ==
(en) Offisielt nettsted